28.4.2011 Den Europæiske Unions Tidende L 108/21 KOMMISSIONENS FORORDNING (EU) Nr. 408/2011 af 27. april 2011 om gennemførelse af Europa-Parlamentets og Rådets forordning (EF) nr. 1185/2009 om statistik over pesticider for så vidt angår fremsendelsesformatet (EØS-relevant tekst) EUROPA-KOMMISSIONEN HAR — under henvisning til traktaten om Den Europæiske Unions funktionsmåde, under henvisning til Europa-Parlamentets og Rådets forordning (EF) nr. 1185/2009 af 25. november 2009 om statistik over pesticider (1), særlig artikel 5, stk. 1, og ud fra følgende betragtninger: (1) — Ved forordning (EF) nr. 1185/2009 er der fastlagt en ny ramme for udarbejdelse af sammenlignelige europæiske statistikker over afsætning og anvendelse af pesticider. (2) I henhold til artikel 3, stk. 3, i forordning (EF) nr. 1185/2009 skal medlemsstaterne fremsende de stati- stiske data elektronisk i et egnet teknisk format, som skal vedtages af Kommissionen. (3) — For at sikre fortrolighed vil fremsendelsesfilen indeholde et flag, der angiver, om de fremsendte oplysninger om stoffet, den kemiske gruppe, produktkategorien eller hovedgruppen er fortrolige eller ej. (4) — Foranstaltningerne i denne forordning er i overensstem- melse med udtalelse fra Udvalget for det Europæiske Statistiske System — VEDTAGET DENNE FORORDNING: Artikel 1 Medlemsstaterne fremsender de statistiske data om markeds- føring af pesticider, jf. bilag I til forordning (EF) nr. 1185/2009, ved hjælp af formatet Statistical Data and Metadata eXchange (SDMX). Data skal fremsendes eller uploades elektronisk til Eurostats centrale dataportal. Medlemsstaterne fremsender de relevante data i overensstem- melse med de tekniske specifikationer, der angives af Kommis- sionen (Eurostat). Artikel 2 Det tekniske format til fremsendelse af data til Kommissionen (Eurostat) er beskrevet i bilaget. Artikel 3 Denne forordning træder i kraft på tyvendedagen efter offent- liggørelsen i Den Europæiske Unions Tidende. Denne forordning er bindende i alle enkeltheder og gælder umiddelbart i hver medlemsstat. Udfærdiget i Bruxelles, den 27. april 2011. (1) EUT L 324 af 10.12.2009, s. 1. På Kommissionens vegne José Manuel BARROSO Formand